
WEITHWYR Y DYWYSOCAETH. 





1 Rhoddwch sylw, weithwyr Cymru, 

Teimlad drosoch ynof sydd ; 

'Ry'ch yn ddosparth buddiol pwysig, 
Amlwg hyny nos a dydd ; 

Chwi sydd yn gwrteithio'r tiroedd, 
Chwi sy'n codi'r palas gwych, 

Trwm fod llawer iawn o honoch, 
Trwy ein gwlad yn wael eich drych. 


Hyfryd fyddai'ch bod yn gyson, 
Yn mwynhau ymgeledd llawn, 

A'ch teuluoedd yr un ífynyd, 
Yn gysurus fore a nawn ; 

Eich rhai bychain yn cael addysg 

| Buddiol, helaeth, fore^u hoes, 

Hyn a'u cynnorthwyai i ddianc, 

Ar eu taith rhag llawer croes. 


to 


Ond in” sylwi ar sefyllfa ' 
Gweithwyr lawer trwy ein gwlad, 
Gwelwn blant yn wael eu cyflwr, 
Gwael yw golwg mam a thad; 
Mae anneddau'n ddadfeiliedig, 
Tyllog, budron, ffiaidd iawn, 
Llwyr anghryno yn y boreu: 
Nid y'nt fawr yn well brydnhawn. 


ss 


| Gellid barnu na red dwfr 
O fewn milltir fawr, yn wir, 


y> 

I'r anneddau rhyfedd hyny 
Sydd yn aml yn ein tir ; 
Neu nad ydyw y preswylwyr 
Yn gwel'd eisiau'i arfer e', 
Gwerthfawr iawn, beth bynag ydyw, 
Teimlir hyn trwy wlad a thre'. 


Nid oes trefn ar yr ymborth, 

Nid oes gofal wrth ei drin ; 
Pan b'o natur yn lluddedig, 

Pan y byddo'r corpb yn flin, 
Dichon cyfyd cweryl enbyd, 

Nes bo'r gwr a'r wraig yn flam ; 
Ac na byddo un o honynt 

Ar ei ddiwedd yn ddinam. 


Penderfyna'r gwr fyn'd allan 
I dafarndy sydd gerllaw, 
Penderfyna'r wraig ymddial, 
“ . Br nad yw yn llwyr ddifraw ; 
Yn ei mynwes gyffroedig 
D'wed, wrth feddwl am ei gwr, 
** Os myn ef ddiodydd cryfion, 
Ni wnaf finau fyw ar ddwr.” 


Wrth wneud felly amryw weithiau, 
Megir blys—daw hwnw'n gry? ; 
Teimlir hyny, er mawr ofid 
Gan drigolion llawer tŷ; 
Daw tylodi, fel gwr arfog, 
A'i gymdeithion gydag e', 
Mewn i'r annedd—yno llechant 
Llwyr annedwydd gwnant y lle. 
Beia'r gwr a'r wraig eu gilydd, 
Beia'r naill y llall yn llym, 
Ac efallai, taflant bethau 
At eu gilydd, gyda grym ; 
Heb ystyried eu bod felly 
'N gwneud y drwg yn waeth bob dydd, 
Ac nad oes un gobaith felly 
O'u gofidiau dd'od yn rhydd. 

9 Pan bo'r amser yn llwyddianus, 

Pan y b'o cyllogau da; 

O! ystyriwch yn ddifrifol 
Na bydd hi o hyd yn ha, 

Dichon daw tywyllnos cystudd, 
Neu y gwelwch ddiffyg gwaith, 

Ac y pery'r tymor pruddaidd 
Pan y delo, amser maith. 


10 Dichon gwelwch auaf henaint, 
Pan b'o natur oll yn wan, 
Pan b'o briw trwy'r holl gymalau, 
Poen trwy'r corph yn mhob ryw ran; 
Teimlir angen dillad cynes, 
A thynerwch lawer pryd, 
Tra ynieuainc, iach, a hwylus, 
Cedwch hyn mewn cof o hyd. 
11 Rho'wch eich troed ar lwybr cysur, 
Trwy gymeryd lesu Grist, 
Yn Waredwr, yu Arweinydd, 
Er gochelyd ufferu drist, 
Yna rhodiwch ffordd y bywyd 
Ffordd santeiddrwydd ydyw hon ; 
Hyn fydd godiad i'ch cymeriad, 
Dwg wir heddwch dan eich bron, 
12 Dylid cadw 'mhell o lwybrau, 
Llithrig pechod, yma a thraw, 
Hudoliaethus yw ei wenau, 
Ond mae'i faglau ef gerllaw ; 
Er mor deg a swynol ydyw, 
Brathu'r galon wna 'nol hyn : 
Weithwyr, cedwch o'i afaelion, 
Cedwch oll, trwy fro a bryn. 


13 Wrth ymadael â phleserau 
Pechod, o bob rhyw a gradd, 
Ni wnewch ddim yn wir ond 'mado, 
A phleserau sydd yn lladd 
Corph ac enaid, ac yn difa 
Pob gwir gysur ar y llawr, 

Ac yn dwyn i'r ail farwolaeth, 
Yn y tragwyddoldeb mawr, 


Ond wrth ddilyn crefydd Iesu, 
Cewch bleserau o'r iawn ryw, 
« Mae ei ffyrdd yn ffyrdd hyfrydwch,” 
Hi a rydd in' heddwch Duw ; 
Heddwch hefyd yn y fynwes, 
Na all bechod byth ei roi; 
Heddwch na wna'n llwyr ein gadael, 
Er i wychder daear ffoi. 


Byddwch ddiwyd gyda'ch gorchwyl, 
Diwyd gyda phethau Duw, 
Rhyfyg fyddai dysgwyl cysur, 
Heb ddiwydrwydd tra bo'ch byw; 
Ond ymostwng i drefniadau, 
Manol, da Tywysog ne', 
Cawn gynhaliaeth trwy ein bywyd 
Os gofalwn gadw'n lle. 


O ymuned teulu'r ddaear, 

O ymdrechwn oll i gyd, 
Í ddarostwng llygredigaeth, 

Ar santeiddrwydd rho'wn ein bryd ; 
Rbodded Tad y trugareddau, 

In' ei fendith lawn o hyd, 
Llwyddiant felly a'n dilyna, 

Cysur gawn (ra yn y byd. 


Os wrth ddilyn ffordd dyledswydd, 
Daw trallodau i ein rban, 

Gallwn ddysgwyl nodded dwyfol, 
Er ein dal o byd i'r lan ; 

Hyd nes dianc o afaelion 
Pechod a blinderau'r llawr; 

A chael rhan o'r gwynfyd nefol, 


Byth yn nghwmni'n Harglwydd mawr. 
YMWELYDD, 


'E. Gri ffî ths, A rgra ffydd yd bertawy. 


